stanford-oval/wikipedia huggingface dataset:
שדרות הכוכבים של ברגן

תחילת שדרת הכוכבים בברגן
שדרות הכוכבים של ברגן (באנגלית: Bergen Walk of Fame) היא שדרה ברחוב Nøstegaten (אנ'), ברובע Nøstet שבעיר ברגן, נורווגיה, בה משובצים למעלה מ-38 כוכבים, בהם שמות ידוענים שזכו לכבוד על תרומותיהם למען העיר ברגן.
היסטוריה

השדרה הוקמה בשנת 2015, כהשראה משדרת הכוכבים של הוליווד, וב-21 בינואר 2017, הוחלט לקבל המלצות מהתושבים להענקת כוכבים לאישים נוספים. ב-10 בפברואר 2017, נכחה ראש ממשלת נורווגיה, ארנה סולברג, בטקס חניכת הכוכב שלה.
ב-8 במאי 2017, הסתירו נשים מקומיות את הכוכבים שהוקדשו לגברים בשלטים עליהם נכתבו שמות נשיות, כמחאה על העובדה שרק שלוש כוכבים מתוך 15 הכוכבים שהיו בשדרה באותה תקופה הוקדשו לנשים, וב-2021, היו 83 כוכבים בשדרה.
הכוכבים בשדרה

| שם | תמונה | עיסוק |
| --- | --- | --- |
| אלן ווקר |  | מפיק מוזיקלי |
| אן רנדין אוברבי |  | מנצח |
| ארן מילנד (נו') |  | אמן |
| אורורה אקסנס |  | זמרת |
| או טו (נו') וטריגב ת'ה (אנ') |  | מוזיקאים |
| בארד ילביסאקר (נו') |  | מוזיקאי וקומיקאי |
| ססיליה ברכוס (אנ') |  | מתאגרפת |
| כריסטיאן גוטליב ריבר |  | מייסד חברת GC Rieber (אנ') |
| דייווי וות'ן (נו') |  | עיתונאי |
| אדוורד ונינה (אנ') גריג |  | מלחין, סופרת |
| ארנה סולברג |  | ראש ממשלת נורווגיה |
| פרנק ארברוט (אנ') |  | מדען |
| גונאר סטאלסן (אנ') |  | סופר |
| הנס פטר גונדרסן |  | מוזיקאי |
| הנס-וילהלם סטיינפלד (אנ') |  | עיתונאי |
| הלג ג'ורדל (אנ') |  | שחקן |
| Human Beings |  | הרכב מוזיקלי |
| קנת ברופי |  | פעיל חברתי |
| קים פרילה (אנ') |  | פעיל חברתי |
| קייגו |  | מוזיקאי |
| לורי גרונדט |  | אמן |
| ליאו אייקיץ' (נו') |  | מגיש חדשות |
| Musikaljentene |  | הרכב מוזיקלי |
| Odd Grønfur Olsen |  | גיבור מלחמה |
| אודוואר טורסהיים (אנ') |  | אמן |
| פול מקרטני |  | מוזיקאי |
| פר גריג (נו') |  | אדריכל |
| רון לארסן (אנ') |  | מוזיקאי |
| Sondre Lerche |  | מוזיקאי |
| סבר פאברג |  | מוזיקאי |
| תורשטיין סלביק |  | איש עסקים |
| ת'ור אנדרסן (אנ') |  | מוזיקאי |
| טרונד מוהן (אנ') |  | איש עסקים |
| טרודה דרבלנד (נו') |  | ראשת עיריית ברגן לשעבר |
| וגארד ילביסוקר (נו') |  | מוזיקאי |
| סינדר הנריקסן (אנ') |  | ספורטאי החלקה מהירה (אנ') |
| סבר לונד פדרסן (אנ') |  | ספורטאי החלקה מהירה |
| הווארד לורנצן (אנ') |  | ספורטאי החלקה מהירה |
ראו גם

שדרת הכוכבים של הוליווד
שדרת הכוכבים (הונג קונג)
שדרת התהילה של קנדה
הערות שוליים

1 2  Nå har Erna fått sin egen stjerne på «Walk of Fame», Bergensavisen - Amedia AS, ‏5 בינואר 2017
↑  Hvem fortjener en stjerne her?, Bergensavisen - Amedia AS, ‏בundefined 2017
↑  Aksjon mot Bergens «Walk of Fame»: – Provoserende skjev kjønnsfordeling, www.aftenposten.no, ‏2017-05-09 (בנורווגית ספרותית)
↑  Aksjonerte mot «Walk of Fame» på Nøstet, Bergensavisen - Amedia AS, ‏2 באפריל 2017
↑  Bergen Walk of Fame - TekLab (ב־)
ביטוי משוכל

ביטוי משׂוּכָּל ("משוכל" פירושו מוצלב או מהופך) הוא שיבוש מכוּון או לא מכוון באיות והגיית מילים, צירופים או משפטים. שימוש בביטויים משוכלים נעשה לרוב כשעשוע לשוני.
באנגלית תופעה זו מכונה סְפּוּנריזם (spoonerism), על שמו של ויליאם ארצ'יבלד ספונר, מרצה בכיר באוניברסיטת אוקספורד, ששמו יצא לפניו כנוטה להרבות בביטויים משוכלים.
היסטוריה

השם האנגלי לתופעה מרמז על ייחוסה לספונר, אך אין בכך ממש. בהיסטוריה מתועדות תופעות של שיבושי לשון עוד מהמאה השתים-עשרה. ב-1662 השתמש בהן הסופר הרנסאנסי הנרי פיצ'אם. במאה ה-19 התפשטה התופעה, והשימוש בה הפך מקובל כסוג של הומור חברתי. ההיסטוריונים והבלשנים חלוקים באשר לשאלה מתי – ומדוע – החלה התופעה לצבור תאוצה. מסופר שגם נשיא ארצות הברית אברהם לינקולן השתמש בביטויים משוכלים לשעשוע והומור.
ויליאם ספונר, שהיה איש מוערך בסביבתו, עורר גיחוך כשהשתמש לעיתים בשיבושי לשון. אך ביטויים רבים שנקשרו לשמו אינם שיבושים שהוא המציא, וודאי שייחוס התפשטות התופעה לספונר אינו נכון. הסטודנטים של אוניברסיטת אוקספורד השתעשעו בהמצאת שיבושים שונים בעקבות ספונר, וכך פשטה התופעה גם מחוץ לכותלי האוניברסיטה. כשסטודנטים ביקשו שירצה על נושא מסוים היה נוהג לעיתים להגיב: "אתם לא רוצים הרצאה, אלא לשמוע שוב שיבושי לשון שלי". מכל מקום, הפרסום שלפיו ספונר הוא האחראי להתפשטות התופעה אינו נכון, וספונר עצמו התנער מכך.
דוגמאות

במקרים רבים הביטוי המשוכל הוא אנגרמה:
גתר המישרים (גשר המיתרים), חתלה עלי קפצולה (קפצה עלי חתולה), דקה חכה (חכה דקה), המנהלה למכלל (המכללה למינהל), מדלקה צלומה (מצלמה דלוקה).
ילקוט הכזבים מייחס לבני מהרשק את הקריאה לנהג "פִֿיל סְפּוּד!" (שיבוש של "פוּל ספּיד", ביטוי באנגלית שמשמעותו "סע במלוא המהירות").
התופעה זכתה לפופולריות בעברית בעקבות המערכון של שייקה אופיר מראשית שנות השישים "בלבולי לשון", ובו נשמעו דוגמאות, בהן: "זָרַח מִפִּרְכוֹנִי" (שיבוש של "פָּרַח מִזִּכְרוֹנִי"), "שְׁבוּרִית זְכוּכָה" (שיבוש של "זְכוּכִית שְׁבוּרָה"), "צוֹכָה וּבוֹחקֶת" (שיבוש של "בּוֹכָה וְצוֹחֶקֶת"), "הַפִילְמֹרֶת הַתִּזְהַרְמוֹנִית" (התזמורת הפילהרמונית), יוזנן חראי, "חֲצִי גּוּם עָרוּף" (שיבוש של "חֲצִי גּוּף ערום") ו"סיכונים מסובבים" (שיבוש של "סיבובים מסוכנים"). גם שמה של להקת היפ הופ ישראלי הדג נחש הוא ביטוי משוכל של "נהג חדש".
ראו גם

שיכול עיצורים
אנגרמה
פנגרמה
פלינדרום
אקרוסטיכון
אמביגרמה
לקריאה נוספת

רוביק רוזנטל, הלקסיקון של חיים, הוצאת כתר, עמ' 234 והלאה
הערות שוליים

↑  ראו בוויקימילון
1 2  נחמן גרשונוביץ, ספונריזם - תופעת ה'שבורית זכוכה' באתר "ספרא וסייפא 2.0"
↑  רוביק רוזנטל, איירבול נוראי: על שפת הכדורסל, באתר nrg‏, 21 במאי 2009
משרד החוץ של רוסיה

| --- | --- |
סמל המשרד

ככר סמולנסק, בניין משרד החוץ של רוסיה, מוסקבה
 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 סוכנות בת:  הסוכנות הפדרלית לשיתוף פעולה הומניטרי בין-לאומי 
 תאריך הקמה:  1549
 סוכנות קודמת:  המשרד ליחסי חוץ של ברית המועצות 
 שר:  סרגיי לברוב
 תאריך כניסה:  9 במרץ 2009
 מנכ"ל:  מיכאיל ואנין
 מטה מרכזי:  מוסקבה 
 תקציב:  42,400,000,000 רובל רוסי 
 http://www.mid.ru
 
מסמלי המשרד
המשרד לענייני חוץ של רוסיה (ברוסית: Министерство иностранных дел России; בצורה המקוצרת: МИД России) הוא המשרד הממשלתי של ממשלת רוסיה האחראי לגיבוש מדיניות החוץ הרוסית ויחסיה של הפדרציה הרוסית עם מדינות זרות וארגונים בינלאומיים.
משרד החוץ הרוסי הוקם ובוטל עשרות פעמים לאורך ההיסטוריה. ידוע שהוקם לראשונה תחת השם "פָּסוֹלסקי פְּריקאז" (Посольский приказ - "מנהלת השגרירים"), שהיה גלגולו הראשון של משרד החוץ הרוסי שהוקם בתקופת הצאר איוואן האיום בשנת 1549 והיה אחראי על ניהול יחסי החוץ של המדינה.
ברפורמה הממשלתית מ-1802 הוקם המשרד לענייני חוץ של האימפריה הרוסית שהתקיים עד 1917. ב-1920 הוקם הקומיסריון העממי לענייני חוץ, כמשרד החוץ הסובייטי ובראשו עמד הקומיסר העממי לענייני חוץ, שבין הקומיסרים הנודעים ביותר היו מקסים ליטבינוב וויאצ'סלב מולוטוב. ב-1946 הוקם המשרד לענייני חוץ של ברית המועצות - ובמשך מרבית תקופת המלחמה הקרה נודע אנדריי גרומיקו כשר החוץ המשפיע ביותר בתולדות המשרד.
מאז 1991 משרד החוץ של הפדרציה הרוסית הוא זרוע פדרלית ממשלתית האחראית ליישום מדיניות המדינה ביחסים בינלאומיים. הנהלת המשרד ממונה על ידי הנשיא. תפקידו העיקרי של המשרד לגבש את מדיניות החוץ האסטרטגית של המדינה והנשיא.
משרד החוץ הראשי שוכן במבנה מפואר שהוקם בשלהי עידן סטלין. המבנה שוכן בצומת מרכזי במוסקבה, מרחק קצר מהקרמלין.
שר החוץ הנוכחי מאז 2004 הוא סרגיי לברוב.
התפתחות מנהלת השגרירים לתוך משרד החוץ הרוסי

| ההתפתחות של מנהלת השגרירים ומשרד החוץ הרוסי |
| --- | --- | --- | --- | --- | --- | --- | --- | --- |
| מנהלת השגרירים 1549–1706   | הלשכה לענייני חוץ  1706–1801   | משרד החוץ של האימפריה הרוסית 1801–1917  | משרד החוץ של הרפובליקה הרוסית 1917–1918  | הקומיסריון העממי לענייני חוץ 1918–1946  | משרד החוץ של ברית המועצות 1946–1991  | משרד החוץ של ברית המועצות 1946–1991  | משרד החוץ של הפדרציה הרוסית  1991–ימינו  |  |
| מנהלת השגרירים 1549–1706   | הלשכה לענייני חוץ  1706–1801   | משרד החוץ של האימפריה הרוסית 1801–1917  | משרד החוץ של הרפובליקה הרוסית 1917–1918  | הקומיסריון העממי לענייני חוץ 1918–1946  |  |  | משרד החוץ של הפדרציה הרוסית  1991–ימינו  |  |
תחומי פעילות

לזרוע המבצעת ולאסיפה הפדרלית יש מחויבות חוקתית למדיניות החוץ של רוסיה. בתוך הזרוע המבצעת, משרד החוץ הוא הגוף הפדרלי המוביל בענייני קשרי חוץ, וראשה, שר החוץ, הוא היועץ העיקרי של הנשיא בהחלטות הקשורות למדיניות חוץ, אף על פי שלעובדים אחרים בממשל או ליחידים אולי תהיה יותר השפעה על החלטות הנשיא (כדוגמת ראש המודיעין). המשרד מקדם את האינטרסים והיעדים של רוסיה בעולם אף על פי שתפקידו העיקרי הוא לפתח ולבצע בפועל את מדיניות החוץ של הנשיא. המשרד אף תומך בשלל הפעילויות הקשורות לענייני חוץ בגופים אחרים בממשל, כמו משרד המסחר והתעשייה והסוכנות לשיתוף פעולה בינלאומי (Rossotrudnishestvo). המשרד גם מעניק מערך שירותים חשובים לתושבי רוסיה ולתושבי חוץ המבקשים לבקר או להגר לרוסיה. כל הפעילויות הקשורות לענייני החוץ - נציגויות רוסיה בחו"ל, תוכניות עזרה למדינות זרות, תוכניות הגבה לפשע בינלאומי, תוכניות אימון חוץ של הצבא, השירותים שהמשרד מספק, ועוד - כולם מתוקצבים מתוך תקציב משרד החוץ.
החל משנת 2021 המשרד מפרסם רשימת "מדינות לא ידידותיות".
תפקידים

תכליתו של משרד החוץ היא:
הגנה ועזרה לאזרחי רוסיה המטיילים או חיים מחוץ למדינה
מתן סיוע לעסקים מרוסיה בשוק העולמי
מתן סיוע ותיווך בפעילויות בינלאומיות של סוכנויות אחרות ברוסיה (סוכנויות פדרליות או של מדינה מקומית), ביקורים רשמיים בחו"ל ובבית, ומאמצים דיפלומטיים שונים ואחרים
ליידע את הציבור לגבי מדיניות החוץ של רוסיה וקשרים עם מדינות החוץ
מתן רישיון לכלי רכב של הצוות (לא דיפלומטים) ולכלי רכבם של דיפלומטים או של מדינות חוץ הנהנות מחסינות דיפלומטית ברוסיה
שר החוץ הרוסי

שר החוץ הרוסי הוא ראש הגוף המנהל את מדיניות החוץ הרוסית. השר מייצג את המדינה בחתימת חוזים והסכמים בינלאומיים. שר החוץ הנוכחי הוא סרגיי לברוב
מבנה

למעט המחלקות הטריטוריאליות הארגון כולל מחלקות ביצועיות שונות.
הסוכנות הפדרלית לענייני מדינות חבר העמים, בני מולדת הגרים בחוץ לארץ ושיתוף פעולה הומניטרי בינלאומי (Россотрудничество)
המינהל הראשי לתפוקה מסחרית בשירות הגוף הדיפלומטי (ГлавУпДК)
האקדמיה הדיפלומטית
המכון המוסקבאי הממלכתי ליחסים בינלאומיים (МГИМО)
המחלקה לתכנון מדיניות החוץ
מחלקת ארגונים בינלאומיים
המחלקה לענייני סכסוכים וביטחון
המחלקה לאיומים ואתגרים חדשים
המחלקה לזכויות אדם ושיתוף פעולה הומניטרי
מחלקת המידע והדפוס - הנחשבת לדוברות המשרד
מחלקת האיחוד האירופי
המחלקה לשיתוף פעולה כלכלי
מחלקת הקונסול
המחלקה לעבודה עם בני מולדת הגרים בחוץ לארץ
מחלקת פרוטוקול המדינה
מחלקת הביטחון של משרד החוץ הרוסי - אבטחת מבנה משרד החוץ במוסקבה ושיתוף פעולה עם סו"ר בנושאי אבטחת השגרירויות הרוסיות בניכר.
המחלקה לתיעוד היסטורי
מחלקת מטבעות ומימון
המחלקה לתקשורת מיוחדת
השירות הדיפלומטי הרוסי

השירות הדיפלומטי של רוסיה הוא השירות הדיפלומטי של הפדרציה הרוסית, המטפל בענייני החוץ שלה. תחת משרד החוץ מועסקים כ-13,000 במוסקבה וכן 240 שגרירויות ומשרדים ברחבי העולם, לצד צוותים שכירים מקומיים וחברי משרדי ממשלה אחרים. שר החוץ הוא גם ראש השירות הדיפלומטי.
נשים לא הורשו להצטרף לשירות הדיפלומטי הרוסי עד להקמת ברית המועצות ב-1922. אחת הנשים הראשונות שמונתה לשגרירה הייתה אלכסנדרה קולונטאי, אשר נעשתה שגרירת נורווגיה בשנת 1923 והייתה לאשה הראשונה בתקופה המודרנית שכיהנה כשגרירה (היא כיהנה לאחר מכן כשגרירה במקסיקו ובשוודיה) ושימשה כשגרירה במשך 22 שנים.
ראו גם

יחסי החוץ של רוסיה
יחסי ישראל–רוסיה
יחסי ברית המועצות–ישראל
The Outlast Trials

| --- | --- |

כרזת המשחק
 כללי
 תאריך הוצאה:  18 במאי 2023 (בטא סגורה)
 סוגה:  הישרדות אימה
 פיתוח:  Red Barrels (אנ')
 הוצאה לאור:  Red Barrels (אנ')
 ארץ מקור:  קנדה 
 שפות:  אנגלית
 סדרה:  Outlast
 כלי משחק:  מקלדת עכבר בקר שליטה
 גילאים:  18+
 דרישות תוכנה
 מנוע משחק:  Unreal Engine 4
 מצבי משחק:  משחק וידאו לשחקן יחיד משחק מרובה משתתפים
 פלטפורמות:  המחשב האישי
 המשחק הקודם:  Outlast 2
 המשחק הבא:  Outlast 3
 
 אתר רשמי
 
The Outlast Trials הוא משחק מסוגות הישרדות אימה המשוחק מנקודת מבט של גוף ראשון. המשחק פותח על ידי חברת Red Barrels (אנ') שפיתחה את המשחקים הקודמים בסדרה. המשחק הוא השלישי בסדרת Outlast ומהווה כפריקוול לשני המשחקים הקודמים בסדרה. עלילת המשחקים מתמקדת במטופלים המוחזקים בניסוי המתרחש בתקופת המלחמה הקרה. המשחק שוחרר לגישה מוקדמת ב-18 במאי 2023 לשחקני המחשב.
משחקיות

המשחק הוא משחק הישרדות אימה המשוחק מנקודת מבט של גוף ראשון (השחקן רואה את עולם המשחק דרך עיני הדמות איתה הוא משחק). למרות שהמשחק תומך באפשרות לשחק עם עד ארבעה שחקנים במפה, השחקן יכול לסיים את עלילת המשחק לבדו. מטרת המשחק היא להשלים מספר מטרות במפה ולהימנע מאויבים מפלצתיים שמנסים לתקוף את השחקן. המשחק מציג ארבעה סוגי דמויות שלהן יש עצי יכולות משלהן. לכל סוג דמות יש יכולת מיוחדת המאפשרת לשחקנים לבצע פעולות שונות כגון ראיה דרך קירות, ריפוי שחקנים אחרים, הנחת מוקשים בנקודות שונות במפה והיכולת לנטרל אויבים באופן זמני.
לשחקן יש גישה לזוג משקפי ראיית לילה המאפשרים לו לנווט את דרכו באזורים חשוכים במפה. המשקפיים צריכות להיטען לעיתים קרובות בעזרת סוללות המפוזרות במפה. השחקנים יכולים להשתמש בשלל חפצים כגון סם שמנטרל פסיכוזה, פורץ מנעולים וחפצים שמחזרים נקודות חיים. למרות זאת, השחקנים יכולים לקחת באמתחתם חפץ אחד כל זמן נתון. השחקנים לא יכולים להילחם באויבים באופן ישיר (בדומה למשחקים הקודמים), אך כן יכולים להתגנב ולברוח מהם במטרה להתקדם.
פיתוח

המשחק Outlast 3 הוכרז בדצמבר 2017, אך לא קיבל תאריך שחרור רשמי. בזמן ההכרזה, חברת Red Barrels הצהירה שלא ניתן להוסיף חבילת הרחבה בתשלום (DLC) למשחק Outlast 2 בגלל גודלו ולכן הם עובדים על פיתוח פרויקט קטן יותר שקשור ל-Outlast שישחורר לפני צאת Outlast 3. היוצרים תיארו את המשחק כ-"תוכנית טלוויזיה". צוות הפיתוח כלל 40 עובדים.
קדימון המשחק שוחרר באוקטובר 2019 והוצהר שהוא אינו מהווה המשך ישיר למשחק הקודם, אלא פריקוול ומתמקד בנסיינים בפרויקט סודי של תאגיד "מארקוף" (הארגון שאחראי לכל האירועים בסדרת המשחקים) המתרחש בזמן המלחמה הקרה. דייוויד שאטנוף, אחד ממייסדי Red Barrels הצהיר שהקונספט של המשחק מוכן והפיתוח החל.
שיווק

ב-4 בדצמבר 2019, Red Barrels שחררה תמונה פרסומית מתוך המשחק. ב-13 ביוני 2020, קדימון קצרצר שוחרר ובו הוצהר שהמשחק ישוחרר בשנת 2021. למרות זאת, באוגוסט 2021 דווח ששחרור המשחק נדחה לשנת 2022 בעקבות מגפת הקורונה. כדי להשאיר את השחקנים נלהבים לקראת המשחק, החברה הפיצה סרטוני "מאחורי הקלעים" בערוץ היוטיוב הרשמי שלה. בטא סגורה (מצב בו המפתחת משחררת את המשחק עבור קהל מצומצם במטרה לקבל חוות דעת ובדיקת באגים) למשחק הייתה זמינה החל מ-28 באוקטובר עד ל-1 בנובמבר 2022. למרות שבתחילה המשחק נועד רק לשחקני מחשב, המשחק ישוחרר בעתיד לקונסולות הפלייסטיישן. למרות ששחרור המשחק נדחה לשנת 2022, Red Barrels עדיין לא הצהירו על תאריך שחרור רשמי. למרות זאת, המשחק שוחרר לגישה מוקדמת ב-18 במאי 2023.
הערות שוליים

↑  The Outlast Trials Isn't What You Expect, But That Might Be A Good Thing, GameSpot (באנגלית אמריקאית)
↑  Gabriel MossUpdated: Oct 27, 2022 9:05 pmPosted: Oct 27, 2022 9:00 Pm, The Outlast Trials: First Level Preview, IGN, ‏2022-10-27 (באנגלית)
1 2  Brian BarnettUpdated: Dec 7, 2017 10:10 pmPosted: Dec 7, 2017 9:31 Pm, Outlast Coming to Switch, Outlast 3 Confirmed, IGN, ‏2017-12-07 (באנגלית)
1 2  https://blog.playstation.com/author/pmorin, The Outlast Trials “is like a TV series”, offering new challenges for players and developer alike, PlayStation.Blog, ‏2021-09-03 (באנגלית אמריקאית)
↑  published, Fraser Brown (2019-12-04). "The Outlast Trials is a 4-player survival horror set during the Cold War". PC Gamer (באנגלית). נבדק ב-2023-06-04.
↑  Michael McWhertor, The next Outlast game will be multiplayer, Polygon, ‏2019-12-04 (באנגלית אמריקאית)
↑  https://twitter.com/TheRedBarrels/status/1271899472390508546, Twitter
↑  published, Wes Fenlon (2021-08-25). "Here's our first real look at Cold War horror game The Outlast Trials". PC Gamer (באנגלית). נבדק ב-2023-06-04.
↑  Trial #4: Animation | The Outlast Trials - Behind the Scenes, נבדק ב-2023-06-04
↑  Austen Goslin, The Outlast Trials will be playable in October in closed beta, Polygon, ‏2022-08-23 (באנגלית אמריקאית)
↑  The Outlast Trials launches in Early Access on May 18, Gematsu, ‏2023-03-10 (באנגלית אמריקאית)
סילבסטר בלט

| --- | --- |

 לידה:  26 בנובמבר 1997 (בן 27) קובנה, ליטא ליטא
 שם לידה:  סילבסטראס בלטה   Silvestras Beltė
 שם במה:  Silvester Belt 
 מוקד פעילות:  ליטא 
 תקופת הפעילות:  מ-2017
 מקום לימודים:  אוניברסיטת וסטמינסטר 
 עיסוק:  זמר-יוצר
 סוגה:  מוזיקת פופ 
 שפה מועדפת:  ליטאית, אנגלית 
 חברת תקליטים:  OpenPlay 
 silvesterbelt.lt
 פרופיל ב-IMDb
 
סילבסטראס בלטה (בליטאית: Silvestras Beltė; נולד ב-26 בנובמבר 1997), המוכר בכינויו סילבסטר בלט (Silvester Belt), הוא זמר-יוצר ליטאי. בלטה ייצג את ליטא באירוויזיון 2024, שהתקיים במאלמה שבשוודיה, עם השיר "Luktelk".
ראשית חייו

בלט נולד בקובנה, ליטא. הוא סיים תואר ראשון במוזיקה מסחרית באוניברסיטת וסטמינסטר (אנ') שבלונדון. לאחר מכן שב לליטא כדי ליצור חומרים חדשים. בלט מתאר את סגנונו המוזיקלי כפופ בעיקר, עם מעט השפעות של מוזיקה אלקטרונית ורייב. הוא מציין כי טרוי סיון הוא השפעתו המוזיקלית הגדולה ביותר "מכל הזמנים".
קריירה

בשנת 2017 התחרה בלט בתוכנית המציאות הליטאית Aš – superhitas ("אני סופר-להיט"), והגיע למקום הראשון. עם זכייתו עבר להתגורר בעיר וילנה, שם הוציא בהמשך את סינגל הבכורה שלו "Noise". בהמשך אותה שנה, הוא עבד מאחורי הקלעים של תוכנית הריאליטי 2 Barai, המבוססת על פורמט שוודי.
בשנת 2018 התחרה בלט בעונתה השישית של תוכנית המציאות המוזיקלית X Faktorius, הגרסה הליטאית של הפורמט The X Factor. הוא הודח בשבוע הרביעי לתוכנית.
ב-19 בדצמבר 2023 נחשף כי בלט עתיד להשתתף בקדם הלאומי של ליטא לאירוויזיון 2024, Eurovizija.LT, עם השיר "Luktelk". הוא שובץ בחצי הגמר הראשון, והעפיל לגמר. בגמר הגיע למקום הראשון, ונבחר לייצג את המדינה בתחרות. ב-7 במאי עלה על בימת חצי הגמר הראשון של האירוויזיון וביצע את שירו "Luktelk". בסוף הערב הוכרז כאחד מעשרת המתמודדים שהעפילו לגמר.  במופע הגמר, בתום הקראת הניקוד שהעניקו צוותי השופטים, דורג שירו במקום ה-17 עם 32 נקודות. בהצבעת הקהל הוא דורג במקום העשירי עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-14 עם 90 נקודות.
דיסקוגרפיה > סינגלים > כאמן מוביל

| שם | שנה | מיקומי שיא> ליטא  | אלבום |
| --- | --- | --- | --- |
| "Noise" | 2017 | — | לא מתוך אלבום |
| "Tave radau" | 2017 | — | לא מתוך אלבום |
| "Enough 4 U" | 2020 | — | לא מתוך אלבום |
| "Ar dar matai" | 2022 | — | לא מתוך אלבום |
| "Vidury naktų" | 2023 | — | לא מתוך אלבום |
| "Luktelk" | 2024 | 1 | לא מתוך אלבום |
"—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > סינגלים > כאמן משתתף

| Title | Year | מיקומי שיא> ליטא  | אלבום |
| --- | --- | --- | --- |
| "My Drug" (רומן ג'ולז בהשתתפות סילבסטר בלט) | 2018 | — | לא מתוך אלבום |
| "Drugiai" (ג'סיקה שיי בהשתתפות סילבסטר בלט) | 2022 | 73 | Apkabinti Prisiminimus |
"—" מציין שהסינגל לא יצא לאור או לא זכה להיכנס למצעד במדינה זו.
הערות שוליים

1 2  Terry, Connor "CJ" (2024-01-12). "🇱🇹 Silvester Belt Interview: "My all time inspiration is Troye Sivan"". ESC United (באנגלית בריטית). נבדק ב-2024-02-14.
↑  "Silvester Belt". Spotify (באנגלית אמריקאית). נבדק ב-2024-02-14.
↑  "Silvestras Belte prakalbo apie smarkiai pasikeitusį gyvenimą". TV3 (בליטאית). 2017-05-17. נבדק ב-2024-02-14.
↑  "Gėjų klube koncertuosiantis Silvestras: kad aš esu „kitoks" yra akivaizdu". TV3 (בליטאית). 2017-04-26. נבדק ב-2024-02-14.
↑  "Realybės šou „2 Barai" už kadro dirbantis Silvestras gerbėjams paruošė staigmeną". TV3 (בליטאית). 2017-08-10. נבדק ב-2024-02-14.
↑  "Dėl seksualinės orientacijos žinomas dainininkas emigravo iš Lietuvos". Lrytas.lt (בליטאית). 2018-09-29. נבדק ב-2024-02-14.
↑  "Lithuania 2024: 'EUROVIZIJA.LT' participants and details released". Eurovision.tv (באנגלית בריטית). EBU. 2023-12-19. נבדק ב-2024-02-14.
↑  Juršėnaitė, Eimantė (2024-01-09). "Filmuojama pirmoji eurovizinės atrankos laida: sceną išbando pirmasis dalyvių aštuonetas". LRT (בליטאית). נבדק ב-2024-02-14.
↑  Juršėnaitė, Eimantė (2024-01-13). "Du EUROVIZIJA.LT dalyviai jau užsitikrino vietą atrankos finale: vakaro favoritas – Silvester Belt". LRT (בליטאית). נבדק ב-2024-02-14.
↑  Carabaña Menéndez, Hugo (2024-02-17). "Silvester Belt gana Eurovizija.LT 2024 y representará a Lituania en Eurovisión 2024 con «Luktelk»". ESCplus España (בEuropean Spanish). נבדק ב-2024-02-17.
↑  Eurovision 2024 Semi-final 1 Results, eurovisionworld
↑  "2024 4-os savaitės klausomiausi (TOP 100)". AGATA (בליטאית). 2024-01-26. נבדק ב-2024-02-14.
↑  "2022 5-os savaitės klausomiausi (TOP 100)". AGATA (בליטאית). 2022-02-04. נבדק ב-2024-02-14.
| --- | --- |
בקרת זהויות :  GND: 1320033415  ISNI: 0000 0001 2962 6451  MusicBrainz: d43ff79a-8ec0-485a-992d-43803fa9953e  VIAF: 626170868742322930004   WorldCat (עם VIAF): 626170868742322930004
שעה

ערך זה עוסק ביחידת זמן. אם התכוונתם לציון זמן, ראו .
חצות (או צהריים) עד 1 בשעון אנלוגי של 12 שעות.
חצות עד 01:00 בשעון דיגיטלי 24 שעות.
שעה היא יחידת זמן, הנחשבת מבחינה היסטורית החלק העשרים וארבעה ( {\tfrac {1}{24}}) של היממה ומוגדרת ל-60 דקות שהן 3,600 שניות במערכת היחידות הבין-לאומית. בעוד שהיממה היא יחידת זמן טבעית (אורכה נגזר ממשך הסיבוב של כדור הארץ סביב צירו), הרי השעה (והדקה והשנייה) היא יחידת זמן מלאכותית, משום שמספר השעות ביממה הוא מספר שרירותי.
הגדרה

במקור השעה הוגדרה בתרבויות קדומות (לדוגמה התרבויות של מצרים, שומר, הודו וסין) כחלק השנים-עשר של הזמן מהזריחה ועד השקיעה, או כחלק העשרים וארבעה של היממה. בכל מקרה החלוקה מקורה בשימוש הנפוץ בשיטות ספירה על בסיס 12. חשיבות הבסיס 12 בשיטות הספירה נובעת ממספר מחזורי הירח במהלך ארבע עונות השנה (בקירוב).
במצרים ובבבל הייתה נהוגה כנראה חלוקה של היממה לשניים – שעות האור ושעות החשכה – כשכל פרק זמן כזה נחלק ל-12 שעות. כיוון שכך, אורכן של השעות לא היה קבוע, והיה תלוי בעונת השנה. שריד לחלוקה זו של היממה קיים בהלכה היהודית. חלק מחישובי הזמנים בהלכה נקבעים על-פי "שעות זמניות", שנגזרות מחלוקת החלק המואר של היממה ב-12. כך גם בדתות נוספות, למשל באסלאם.
חלוקת הלילה ל-12 חלקים התפתחה במצרים העתיקה, אם כי חלו מספר שינויים בחלוקה במהלך השנים. אסטרונומים מצריים מצאו 36 כוכבים מיוחדים במהלך השנה. הזמן מהזריחה לשקיעה חולק ל-18 בגלל התזוזה של 18 הכוכבים שהופיעו בשמים. 18 הכוכבים הנותרים חילקו את הלילה. משך הזמן בין הופעה של כוכב אחד בשמים לכוכב הבא, היה כארבעים דקות מודרניות. מאוחר יותר השיטה שונתה, ל-24 כוכבים מיוחדים, כש-12 מהם חילקו את הלילה ליחידות זמן.
בכמה מקורות יהודיים מופיעה חלוקה של היממה כולה ל-12 "שעות גדולות" שכל אחת שווה לשתי "שעות קטנות", חלוקה זו מקבילה לתנועה היומית של גלגל המזלות.
היסטוריה > העת העתיקה > מצרים העתיקה

במצרים העתיקה הצפת הנילוס הייתה, ועודנה, אירוע שנתי חשוב, בעל חשיבות מכרעת לחקלאות. היא לוותה בעלייתו של סיריוס לפני הזריחה, ובהופעת 12 קבוצות כוכבים על פני שמי הלילה, שהמצרים ייחסו להן משמעות מסוימת. בהשפעה זו, חילקו המצרים את הלילה ל-12 מרווחים שווים. אלו היו שעות עונתיות (אנ'), כאשר בקיץ הן היו קצרות יותר מאשר בחורף. לאחר מכן, היום חולק גם למרווחים, שבסופו של דבר הפכו חשובים יותר מהמרווחים הליליים. חלוקות משנה אלו של יום התפשטו ליוון, ומאוחר יותר לרומא.
היסטוריה > העת העתיקה > יוון העתיקה

היוונים הקדמונים שמרו על הזמן בצורה שונה ממה שנעשה היום. במקום לחלק את הזמן בין חצות הלילה אחד למשנהו ל-24 שעות שוות, הם חילקו את הזמן מהזריחה לשקיעה ל-12 "שעות עונתיות" (משך הזמן בפועל תלוי בעונה), והזמן מהשקיעה לזריחה הבאה שוב ל-12 "שעות עונתיות". בתחילה, רק היום חולק ל-12 שעות עונתיות והלילה לשלוש או ארבע משמרות לילה.
בתקופה ההלניסטית גם הלילה חולק ל-12 שעות. היום והלילה (νυχθήμερον) חולקו כנראה לראשונה ל-24 שעות על ידי היפרכוס מניקאה. האסטרונום היווני אנדרוניקוס מקיררוס (אנ') פיקח על בנייתו של הורולוגיון (אנ') בשם מגדל הרוחות (אנ') באתונה במהלך המאה הראשונה לפני הספירה. מבנה זה עקב אחר יום של 24 שעות באמצעות שעוני שמש ומחווני שעה מכניים.
השעות הקנוניות (אנ') עברו בירושה לנצרות הקדומה מיהדות בית שני (אנ'). עד שנת 60 לספירה, המליץ הדידכה לתלמידים להתפלל תפילת האדון שלוש פעמים ביום; תרגול זה מצא את דרכו גם לשעות הקנוניות. עד המאה השנייה והשלישית, אבות הכנסייה כמו קלמנס מאלכסנדריה, אוריגנס וטרטוליאנוס כתבו על התרגול של תפילת שחרית וערבית, ועל התפילות בשעות השלישית, השישית והתשיעית. בכנסייה המוקדמת, במהלך הלילה שלפני כל סעודה, נערכה משמרת. המילה "משמרות", החלה תחילה על מסדר הלילה, והגיעה ממקור לטיני, כלומר ה-Vigiliae או שעוני הלילה או החיילים השומרים. הלילה מהשעה שש בערב עד שש בבוקר חולק לארבע משמרות או משמרות של שלוש שעות כל אחת, המשמרת הראשונה, השנייה, השלישית והרביעית.
ההורה היו במקור האנשה של היבטים עונתיים של הטבע, לא של השעה ביום. רשימת 12 ההורות המייצגות את 12 השעות של היום מתועדת רק בשלהי העת העתיקה, על ידי נונוס. הראשונה והשתים-עשרה של ההורה נוספו לסט המקורי של עשר הורות:
Auge (אור ראשון)
אנטול (זריחה)
מוזיקה (שעת בוקר של מוזיקה ולימוד)
התעמלות (שעת בוקר של פעילות גופנית)
נימפה (שעת הבוקר של שטיפות)
מסמבריה (צהריים)
ספונד (משתלי מאכל שנמזג אחרי ארוחת הצהריים)
אליטה (תפילה)
אקטה (אכילה והנאה)
Hesperis (תחילת הערב)
דיסיס (שקיעה)
ארקטוס (שמי לילה)